Iļģuciemsi raudteejaam

Iļģuciemsi raudteejaam on raudteejaam Riia linna Kurzeme rajoonis Iļģuciemsi asumis, Lāčupe raudteejaamast Iļģuciemsi sadamasse ja tööstusettevõtete juurde viival raudteel. Jaamahoone asub aadressil Lidoņu ielā 2a.https://ritvars.wordpress.com/2013/05/22/ilguciema-stacija/ Jaam allub tänapäeval administratiivselt Bolderāja raudteejaamale.RailWayz.info 

Jaam asub Riia keskraudteejaamast 13 km kaugusel. Jaamas on kolm teed. Tegemist on kaubajaamaga, kus võib toimuda kaupade rongidele ja neilt maha laadimine.

1926. aastal valmis Riia–Bolderāja raudtee 4. kilomeetrilt Iļģuciemsi tsemendivabriku juurde viiv kolme kilomeetri pikkune raudteelõik, millel avati ka raudteejaam.Архангельский А. С., Архангельский В. А. Железнодорожные станции СССР. Справочник. — М.: Транспорт, 1981. — Т. 1. — С. 186. — 368 с. Algul kandis raudteejaam nime Iļģeciems. Jaam on olnud kogu aeg kaubajaam, ent 1935. aastal toimusid Spilve lennujaamas lennunduspäevad ja sel puhul pandi Riia jaamast Iļģuciemsi käima kaks rongi.https://railwayz.info/photolines/photo/5572 

Nõukogude ajal rajati jaama ümbrusse lisaks tsemendivabrikule muidki tööstusettevõtteid, mida jaam samuti teenindas: lakke ja värve tootvad tehased, mööblivabrik, klaasivabrik ja põllumajandusseadmeid tootev kombinaat. 1959. aastal avati jaama juures Iļģuciemsi raudteeliikluse reguleerimise kontor, mis allus algselt ettevõttele Latvželdortrans, tänapäeval kuulub aga ettevõttele Dzelsceļtransports.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 61. lk. ISBN 978-9984-38-698-0

 Viited 

Välislingid

 Infot jaama kohta; fotod (vene keeles)
 Jaam vanal kaardil

Kategooria:Riia raudteejaamad